Pseudopodija

Pseudopodijos – laikini eukariotinių ląstelių membraniniai išsikišimai, atliekantys judėjimo funkciją ir padedantys vykdyti fagocitozę. Ląstelės, turinčios pseudopodijas, vadinamos ameboidinėmis.

Pseudopodijas paprastai formuoja amebos ir baltosios kraujo ląstelės (konkrečiai – neutrofilai ir fagocitai).

Kaip ir blakstienėlės ar žiuželiai pseudopodijos padeda ląstelei judėtiAlberts, Molecular Biology of the Cell, 4th ed., tačiau skiriasi šių darinių sandara. Pseudopodijos susiformuoja aktino polimerizacijos į filamentus dėka. Be to, judėjimo principas taip pat skiriasi. Pseudopodijas turinčios ląstelės paprastai šliaužia paviršiais paskui jas tempiančias ataugėles.

Be judėjimo funkcijos, pseudopodijos padeda ląstelei vykdyti stambių dalelių, pvz., mikroorganizmų, endocitozę, taip pat žinomą kaip fagocitozėThe internet Encyclopedia of Science, Cell Biology, Pseudopodium: http://www.daviddarling.info/encyclopedia/P/pseudopodium.html.

Tokios pačios sandaros ir panašią funkciją atlieka ir kitos specializuotos membraninės ataugos: lamelipodijos ir filopodijos, skiriasi tik jų ilgis ir jas turinčių ląstelių tipai.

 Taip pat skaitykite 
 Lamelipodija
 Filopodija

 Šaltiniai 

Kategorija:Ląstelė
Kategorija:Organizmų judėjimas